AJAKOHAST OTSE TAEVAST
Vaatate saadet "Ajakohast otse taevast"
ja me jätkame täna oma õpetuste sarja. Kuid millest sa täna räägid?
Psalmis 23 on öeldud, et Jumal katab meile laua.
Eks neid lauakatmisi ole erinevaid.
Kui on pühade aeg, on ka lauad rikkalikumad.
Samuti kui me hotellis hommikust sööme, on valik oluliselt suurem.
Kodus aga on meil kaerahelbepuder ja paar muna ning võileivad.
Kuid kui Jumal katab laua, siis on see ülirikkalik.
Nii et see sobib hästi ka tervenemise teema juurde.
Sest Jeesus on see, kes päästab, kes tervendab ja täidab Püha Vaimuga.
Kuid Ta teeb palju muudki.
Aitab meid meie abieludes, laste kasvatuses ja muudes argitoimetustes.
Nii et Jumal pole vaid pühapäeva Jumal, kes kontrollib,
kas meestel on ikka lips otse ja korralikult triigitud särk seljas.
Ta on Jumal, kes aitab meid ka elu kitsaskohtades.
Just. Usu läbi saame me kõike.
Seetõttu on me tänase raamatu pealkiri: "Usk, mis võidab maailma".
Me vajame seda kõiges, mida teeme.
See on Ulf Ekmani klassika, mis on tõlgitud paljudesse keeltesse.
Soomekeelne tõlge on samuti olnud aastaid abiks paljudele.
Ja kes iganes on seda lugenud, ütleb ikka:
"No oli see alles hea raamat!"
Seda seetõttu, et see räägib meie argipäevast, meie usu põhialustest.
Kuid tulles tagasi mu tänase teema juurde,
siis Jeesus kasutab inimeste tervendamisel erinevaid vahendeid.
Nendeks abivahenditeks on sageli ka arstid, õed ja ravimid.
Kuid samas Ta näitab meile,
et meie endi sees on üks allikas -
Jeesus Kristus on Ta nimi,
Kes on täis nii füüsilist kui vaimset väge.
Kuid tervendamise juurde kuuluvad ka:
käte peale panemine, usk ja palve, õliga võidmine, palverätikud jne.
Nii et neist asjust me siis täna räägimegi.
Toeta meie saadet, täpsemat infot leiad kodulehelt www.tv7.ee
Ühiste jõududega saame hakkama!
Jeesus ütles, et üks külvab ja teine lõikab.
Meie puhul võib öelda, et üks jutlustab ja teine varustab jutlustajat.
Iganädalaste saadete tegemine nõuab oma kulu.
Seetõttu on teil võimalik TV7 kaudu toetada meid.
Tuhanded inimesed saavad abi nii meie õpetuse kui Jumala väe läbi.
Nii et Jumal õnnistagu sind sinu abi ja toe eest.
Aitäh!
On erinevaid asju, mille kaudu Jumal muudab tervenemise võimalikuks.
Siinkohal kõige olulisemad neist.
Esiteks: tervenemist on palju kergem vastu võtta,
kui Jumala tõotused elavad su südames ja sa ei pea neid ise sundima.
Tihti me nagu sunnime endid: "Ma pean uskuma, ma pean uskuma!"
"Jumala Sõna ju ütleb nii ja ma haaran sellest kinni või nui neljaks!"
Kuid see ei peaks olema nii.
Sest kui su sees on elu, mis lähtub Jumala Sõnast,
siis ka usk Jumala tõotustesse saab alguse Sõnast.
Püha Vaim on see, kes muudab Jumala Sõna elavaks su jaoks.
Ja sa ehitad end ja oma usku üles.
Ära nüüd pahanda, aga tahaksin siiski öelda sulle:
loe õigeid raamatuid ja kuula õigeid õpetusi.
Ja kui sa mõne asja puhul tunned, et see pigem heidutab kui ehitab üles,
siis vaheta kanalit või kirikut.
Kuula seda, mis sind üles ehitab!
Mis elavdab su usku ja seeläbi veendumust,
et Jumala Sõna on see, mis ta väidab end olevat
ja Jumal tõesti teeb, mida on lubanud.
Et Jumal tõesti tahab aidata mind ja ma pole see viimane heidik,
kes kunagi ei saa midagi.
Hoopis vastupidi! Sa hakkad hoopis ütlema,
et kui Jumalal on üldse lemmikuid, siis mina olen see!
Usun, et me kõik oleme Jumala lemmikud.
Kuid miskipärast see igakord ei tundu ega näi nii.
Meie kogemused räägivad selle vastu
ja ka teatud nn "sõbrad", kes tegelikult peaks meid mõistma ja lohutama.
Selle asemel aga nad lihtsalt ketravad ühte plaati:
"Jumal on sulle selle kaela saatnud"
või "Sa pole olnud just kõige parem ja nüüd Jumal saatis selle..."
Seetõttu oleks hea, kui saaksid sellistest sõpradest lahti
ega teeks nendega mingit tegemist.
Sest ütleb ju vanasõnagi:
"Ütle, kes on su sõbrad ja ma ütlen, kes oled sa ise!"
Nii et kui sa oled kellegagi koos, kes sind vales suunas veavad...
See võib tähendada, et su usk hakkab vähenema
või su elu muutub üha ilmalikumaks ja sa muutud külmaks ning küüniliseks
Jumala Sõna, tõotuste ja Jeesuse suhtes.
Ja korraga sa ei taha enam jumalateenistusele minna
ja siis jääb juba palveõhtu vahele ning sa ei maksa enam kümnist.
Ühesõnaga - miski veab sind teises suunas.
Ja tagasi vaadates sa märkad,
et alles mõned aastad tagasi veel olin ma õnnistatud, kuid enam mitte.
Vaheta seltskonda! Ära ole nende seltsis, keda sa ei suuda üles tõsta.
Vaheta seltskonda!
Teine teema on muidugi see, kui sina suudad mõjutada neid leigeid
muutuma tulisemaks oma usus, kuid...
Kuid ehita oma usku!
Markuse 6:6 räägib, kuidas Jeesus parandas ühe sellise olukorra.
"Ja ta pani imeks nende uskmatust."
Ehk siis Ta imestas, et naatsaretlased ei näinud ega uskunud seda,
mida kõik teised ümberringi nägid ja uskusid.
"Ja Jeesus rändas läbi ümberkaudsed külad, õpetades inimesi."
Nii et Ta kulges külast külla ja õpetas.
Üks väga oluline sõna on: piiblikool.
Paik, kus sind ehitatakse üles ja kus veri läheb käima.
Paik, kust saad vahendeid omaenda elu ja Jumala kuningriigi ehitamiseks.
Nii et kui saad, mine mõnda sellisesse.
Apostlite teod 14:8.
Paulus on oma teekonnal ja jõuab Lüstrasse.
Ja seal ta siis õpetab sünagoogis nii kaua, kui võimalust antakse.
"Ja Lüstras istus maas üks vigaste jalgadega mees,
emaihust saadik halvatud, kes polnud veel kunagi kõndinud."
Ta kuulas Pauluse kõnet, omamata paljude tänapäeva inimeste suhtumist:
"No ma lihtsalt ei jaksa enam kõiki neid jutlusi kuulata!"
Või kui on mõni piiblitund, siis nad jäävad pigem koju,
sest telekast võib tulla midagi palju põnevamat.
Kuid see mees istus ja kuulas.
Kuidas oleks, kui me ka otsustaks:
ma tahan ka kuulda, mida Jumalal on öelda.
Meil oli aastaid tagasi üks jumalateenistus,
kuhu tuli ka paar naist, kes polnud harjunud meie teenistuste stiiliga.
Nii et me laulsime seal päris palju ja...
Korraga üks naine ütles teisele:
"Kuule, laseme jalga! Siin läheb ikka õige metsikuks!"
Kuid teine vastas: "Ei, ma tahan kuulata!"
Nii et ta jättis kõrvale kogu esmamulje
ja otsustas, et tahab kuulda, mida Jumalal on öelda.
Ja kuna ta niimoodi otsustas, said mõlemad õnnistatud.
Üks neist on nüüd juba igavikus, aga see, kes otsustas kuulata,
kogeb seda õnnistust veel aastakümneid hiljemgi.
"Too kuulis Paulust rääkimas."
"Kui Paulus talle otsa vaadates märkas, et mehel on usku saada päästetud,"
"hüüdis ta valju häälega: Tõuse püsti! Seisa oma jalgadel!”
"Ja too hüppas püsti ja kõndis."
Kas pole imeline! Ta sai midagi, kuna kuulas!
Jumala Sõna sai kuulutatud Püha Vaimu väes ja Jumal andis talle usu.
Mehe silmad olid kui maandumisrajad ja ta teadis,
et Jumala väe abil võib ta sisse pääseda.
Mistõttu Paulus ütles talle: "Hei sina seal - tõuse üles!"
Ta ei hakanud pärima, et on sul selleks võimalust või rammu?
On sul kedagi, kes saaks sind aidata?
Ta hüüdis: "Tõuse üles!", sest ta nägi, et selles mehes on midagi.
Mehe silmad tunnistasid usust Jumalasse, mispeale ta tõusis ja kõndis.
Ja oli täiesti terve haigusest, mis oli teda aastaid vaevanud.
Ehk siis - ehita oma usku!
Teine oluline aspekt on järgmine.
Olen märganud, et vahel kui haigestume, jääme me väga üksi.
Jääme üksi koju ja siis on ka enesehaletsus kerge tulema.
Nagu negatiivsed mõttedki, mille tõttu arvame,
et lõpetame peagi surmaga.
Kuid Piibel näitab meile selles osas teed.
Jakoobuse 5:14: "Kui keegi teie seast on haige,
siis ta kutsugu kogudusevanemad enese juurde."
Esimene küsimus on kohe see, et kes on su kogudusevanemad?
Ja kes see kogudusevanem üldse on?
See on juhtival kohalolev isik. Kas siis pastor ise
või ka oma abikäe sirutanud inimesed, kes juhivad ja aitavad
ning võimaldavad pastoril täita oma kutset.
Ehk siis vaimulikud juhid, kes otsivad Jumalat.
Ehk siis - tuleb kutsuda kogudusevanemad.
Mis tähendab, et pead liituma mõne koguduse või vaimuliku kogukonnaga,
et sul oleks vaimseid juhte.
Sa vajad inimesi, kelle suhtes sa tead, et nemad on su vaimulikud juhid.
"...ja need palvetagu tema kohal teda õliga võides Issanda nimel."
Ehk nad tulevad su juurde ega ütle:
"Kuule, mul ei ole aega."
"Küll ma nädala pärast tulen, kui siis enam jõuan ja jaksan."
Ei! Sest kui inimene kutsub, siis kogudusevanemad ka tulevad,
võttes kaasa oma õlipudelid ja võides haiget õliga ja paludes.
"No aga äkki läheb õli mu linade peale?" No las minna! Mis siis sellest.
Las su linad olla õli täis, sest Jumala Sõna õhutab meid seda tegema.
Mitte, et me nüüd meelega kõik kohad õliga üle ujutaks,
aga selles peitub saladus, mida üsna vähe kasutatakse.
Mina ja Piia palume sageli haigete eest, kasutades selleks ka õli.
Kuid valdavalt toimub see jumalateenistustel,
kuhu inimesed on tulnud.
Vähe on neid kordi, kus meid kutsutakse kellegi koju.
Tõsi, me käime ka haiglates ning võiame sealgi inimesi õliga.
Samuti on meil ka palverätikud, mida kasutada.
Ja siinkohal tahaks rääkida neist veidi.
Piibel küll ei kasuta sellist sõna,
aga kuna me palvetame nende üle, siis kutsume neid palverätikuteks.
Apostlite teod 19 räägib Efesosest, kus Paulusel on elav kogudus
ja toimub suur ärkamine.
Jumal on nii ligi, et toimub palju imesid ja isegi ebatavalisi imesid.
Ap.19:11: "Ja Jumal tegi iseäralikke vägevaid tegusid Pauluse käte läbi."
Iseäralikke imetegusid!
Mõtlesin endamisi, et mis on tavaline ja mis ebatavaline ehk iseäralik ime?
Kui inimene kogeb imet, siis see on võimas kogemus.
Samas aga võime ära harjuda sellega,
et seljad paranevad või jalad kasvavad ühepikkuseks.
Ja seetõttu tõstab Jumal lati veidi kõrgemale ja me imestame:
"Oh, kas selline asi võib ka sündida?"
Pimedad hakkavad nägema ja Jumal loob uusi kehaosi inimestele.
Kui meie tingimustes mõni jalutu tõuseb ratastoolist,
siis see on ikka väga ebatavaline. Seda ei juhtu mitte iga nädal.
Jumal tegi Pauluse käte läbi ebatavalisi imesid.
"Nii et ka tema naha pealt võetud higirätikuid."
No nüüd on see õige termin!
"...higirätikuid ja põllesid viidi haigete peale ja tõved lahkusid neist
ning kurjad vaimud läksid välja."
Vot see on alles vägi!
Ja ma mõtlen, kuidas on lood tänapäeval?
Tolle aja inimesed kuulsid Jeesusest.
Markuse 6:56 on öeldud, et nad püüdsid puudutada Tema kuuepalistut.
Ja kõik, kes Jeesuse riideid puudutasid, said terveks.
Nad mäletasid, kui Eliisa oli olnud surnud ja juba hauda pandud.
Tol ajal sõjategevuse käigus, kui keegi suri ja väed pidid edasi liikuma,
siis võeti surnu ja visati kuhugi hauda. No päris ei visatud, aga...
No seal visati ka üks surnu hauda, teadmata, et see on Eliisa haud.
Ja Piibel ütleb, et kui see surnu puutus kokku Eliisa luudega,
siis ta ärkab ellu ja põrutab hauast välja!
Ja seda seetõttu, et nendes Eliisa luudes oli veel nii palju väge.
Tänapäevalgi on teatud võitud inimesi, kelle kaudu sarnast võib sündida.
Nii et tolle aja inimesed olid teadlikud taolistest juhtumitest.
Kuid Paulus tundis end vaatamata ärkamisele piiratuna.
Kõik inimesed kuulsid seda sõna.
Efesos oli suur linn - u 200 000 inimest.
Oleme ise seal käinud ja teeme tulevikus mõned saatedki sealt.
Kuid Siinai Jumal tegutses võimsasti ja paljud Jumala järgijad olid seal,
kes võtsid Pauluse kuue.
Mõtlen vahel, kas poleks lahe, kui keegi võtaks ka minu jaki nii.
Ja ma mõtlen, et kuhu see siis jäi? Unustasin hotelli või?
Kuid mu jakk rändab hoopis ringi, kuna keegi laotab seda haigete üle.
Haiglates ja mujal, nii et haiged saavad terveks.
Kuid hetkel me kasutame neid palverätikuid
ja Piia tuleb ning aitab mul õnnistada neid.
Me jagame neid inimestele laiali - just täpselt nii palju, kui tarvis.
Need ise on tasuta, kuid alati on võimalik aidata tasuda postikulusid.
Kuid me ei kauple Jumala väega - see on ikka tasuta!
Nii et me õnnistame neid rätikuid ja usume, et see Vaim,
mis liikus Pauluse riiete kaudu, liigub ka nende palverätikute kaudu.
Ja sa saad kogema Jumala Vaimu puudutust.
Piiblis on mitmeid kirjakohti, mis kinnitavad, et nii on õige teha
ja tänu Jumalale, et siin Soomes on need olnud õnnistuseks paljudele.
Tänud Sulle, Jeesus, et võime õnnistada neid palverätikuid.
Ja igaüks, kes need saab, võib olla õnnistatud.
Jeesus, see on Sinu tahe tervendada inimesi.
Las need palverätid olla siis kui usukanaliks selles. Tänu Sulle!
Tänud, et Sina päästad ja teed erinevaid imesid!
Tänud Sulle, Issand Jeesus, et see pole mingi mustkunst ega müstika,
vaid Jumala Sõna kohane tegevus, mille kaudu Sinu Püha Vaim
läheb nende rätikute sisse ja puudutab inimesi.
Luba, et väga, väga paljud võiksid kogeda Sinu väge ja tervenemist.
Saatan peab lahkuma ja laskma inimestest lahti,
kui nad saavad puudutatud nende palverätikute kaudu.
Õnnista haigeid!
Õnnista usklikke, kes neid palverätte edasi kannavad.
Luba meil näha, et see, mis aastatuhandeid tagasi sündis Efesoses
ja koguduse algaastatel,
võib endiselt toimida ka koguduse lõpuaegadel.
Tänu Sulle, Issand, et Sina täidad meie maa oma au ja kirkusega.
Hetke pärast palume veelgi, aidates sul siseneda Jumalariiki.
Sest see on see kõige olulisem asi.
Rääkides veel sellest, et kui Jumal katab laua,
siis seal on ka nn tervendamise armuande.
Oleme aegajalt rääkinud usu tugevdamisest.
Kuid aegajalt on ikka keegi, kes on omadega nullis
või keegi on füüsiliselt ääretult nõrk.
Või on ka aegu, kus sa ise ei suuda oma usku ehitada
ja keegi teine teeb seda sinu eest.
Nii et Jumal tervendab sageli ka nende armuandide läbi.
Armuand on hea sõna. And, mis toimib tänu armule.
Need palverätidki toimivad vaid tänu armule.
Kuid seda ei saa kuidagi välja teenida.
Jumal lihtsalt annab oma anni ja tõestab, et Tema on Jumal.
Et Ta tahab aidata inimesi ja et Ta on liikvel.
Ning see äratab tähelepanu
ja inimesed tahavad tulla kuulama ning anda oma elu Jeesusele.
Juba seetõttu on hea käia sellistel tervenduskoosolekutel
ja paikades, kus palutakse haigete eest.
Käte pealepanemine on midagi, mis ei kuulu vaid ametlikele teenijatele,
vaid igale usklikule.
Markuse 16 on öeldud,
et kui usklikud panevad oma käed haigete peale, siis need saavad terveks.
Nii et küsimus ei ole positsioonis, vaid selles, et oled usklik.
Ja sa saad õnnistada oma lähedasi ning näha, kuidas Jumal
kasutab ja õnnistab sind selleks, et õnnistada teisi.
Nüüd aga tahame paluda ühes sinuga, et Jeesus võiks tulla su ellu.
Ta otsib sind ja kõnetab sind, koputades su südame ukse taga.
Nii et ava oma süda Talle selle palve ajal
paludes ühes meiega ja korrates koos Piiaga minu järel.
Jeesus Kristus, ma vajan sind.
Tule sisse, ma igatsen sind.
Täida mu süda ja puhasta mu süda.
Päästa mind ja kingi mulle igavene elu.
Issand Jeesus, ilma Sinuta on see võimatu,
aga Sinu kaudu ja koos sinuga võimalik.
Ma usun Sind ja tunnistan,
et Sina oled minu Issand ja mina Sinu laps.
Aitäh sulle pääste eest
ja kindluse eest, et kuulun Sulle.
Jeesuse nimel, aamen.
Tahan kuulutada sulle Jeesuse nimel,
et oled päästetud ja uuesti sündinud.
Oled võtnud Jeesuse vastu ja saanud oma patud andeks.
Nii et ole julge ja mine edasi.
Võta ühendust usklikega enda ümber või ka meiega ja kõik läheb hästi.
Ning vaata meid ikka ka järgmisel nädalal!
Jumala õnnistusi teile kõigile ja uute kohtumisteni!
Tõlge: Anne-Ly Raukas